تورکیه-‌ده یئنی نوع کروناویروس‌دان (کووید-19) گونده‌لیک اؤلومله باغلی ان یوکسک گؤستریجی قئیده آلینیب، سون گون عرضینده 220 نفر اؤلوب.
تورکیه-‌نین ساغلیق ناظیری فخرالدین کوجا اؤز آچیقلاماسیندا بیلدیریب کی، سون 24 ساعاتدا کروناویروس تستیندن کئچن‌لرین سایی 200 مینی کئچیب.
تست ائدیلن 206 مین 202 نفردن 5918 خسته‌نین تستی پوزیتیو چیخیب، عمومی‌لیکده ایسه سیمپتوم‌لاری معین ائدیلمه‌ین‌لرله بیرلیکده 30 مین 424 نفر کووید-19 خسته‌سی اولا‌راق قئیدیاتا آلینیب. آغیر خسته سایی 5943 اولوب.
تورکیه-‌ده ایندییه‌دک 564 مین 435 نفر کووید-19 انفکسیونونا یولوخوب، اونلاردان 15 مین 751 نفری اؤلوب.
قئید ائدک کی، بو گون ایلک دفعه کووید-19 سیمپتوم‌لاری معین ائدیلمه‌ین خسته‌لرله بیریکده عمومی‌لیکده 1 میلیون748 مین 567 نفر کروناویروس خسته سایی آچیقلانیب.
